
Настоящите правила за участие на персонала в квалификационна дейност с включен механизъм за финансова подкрепа в СУ „Св. Св. Кирил и Методий”  са приети на заседание на Педагогическия съвет с Протокол № 3/28.10.2025 и утвърдени със Заповед № РД -138/29.10.2025 година
       


Този документ определя правилата за участие на персонала в квалификационната дейност и включва механизъм за финансова подкрепа на участниците.  
Правилата определят начина, реда и финансирането на професионалната квалификация на персонала. 
 Педагогическият и непедагогическият персонал на СУ ”Св. Св. Кирил и Методий” гр. Антоново има право да повишава образованието и професионалната си квалификация и да получава информация за възможностите за повишаване на образованието и професионалната си квалификация.  
Условията за обучение (организационни, финансови и др.) за повишаване на квалификацията се договарят между директора на училището и обучаващата институция. 

I. ОБЩИ ПОЛОЖЕНИЯ

    Настоящите правила са изработени с цел поддържане на ефективна  система за подпомагане, организиране  и провеждане на  дейности за квалификация на педагогическите специалисти в СУ „Св.Св.Кирил и Методий” – град Антоново. Правилата определят начина, реда и финансирането на професионалната квалификация на учителите, директорите и другите педагогически специалисти.
Чл.1 Тези правила уреждат:
· начина на организация от СУ „Св.Св.Кирил и Методий” – град Антоново на квалификационните форми за педагогическите специалисти;
· видове, съдържание, съхранение и срокове за придружаващата документация;
· разпределение на отговорностите по изпълнение и контрол на процеса.
Чл.2 Повишаването на квалификацията е непрекъснат процес на усъвършенстване и обогатяване на компетентностите на педагогическият персонал на СУ „Св.Св.Кирил и Методий” – град Антоново с цел ефективно изпълнение на изискванията на изпълняваната работа и кариерно развитие. 
(1)Повишаването на квалификацията на педагогическите специалисти се извършва от :
1. специализирани обслужващи звена, висши училища и научни организации;
2. обучителни организации,чиито програми за обучение са одобрени от министъра на образованието и науката  и са вписани в информационния  регистър.
(2)Повишаване н квалификацията се осъществява по програми и във форми по избор на педагогическия специалист с цел:
1. актуализиране или усъвършенстване на придобити и/или придобиване на нови допълнителни компетентности, което осигурява съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика;
 2. реализирането на политиката на институцията за осигуряване на напредък и подобряване на образователните резултати на децата и на учениците, за тяхната подкрепа и консултиране; 
3. удовлетворяване на професионалните интереси на педагогическия специалист в съответствие с професионалния профил на заеманата длъжност и осигуряване на възможност за планиране на личностното и професионалното му израстване и кариерното му развитие; 
4. създаване на условия за превръщане на институцията в среда за изява чрез разгръщане на творчеството и иновациите и за обмяната на добри практики; 
5. повишаване привлекателността на учителската професия и социалния статус на педагогическия специалист
Чл. 3. (1) Планирането, координирането, управлението и контролът на дейностите за повишаване квалификацията на педагогическите специалисти се осъществяват на национално, регионално, общинско и училищно ниво. 
(2)Планирането, организирането, координирането, управлението и контролът на дейностите, свързани с повишаването на квалификацията на педагогическите специалисти, на национално ниво се осъществяват от Министерството на образованието и науката. Дейности по планиране, организиране и координиране на повишаването на квалификацията може да се осъществяват и от специализирано обслужващо звено по чл. 50, ал. 1, т. 3 от Закона за предучилищното и училищното образование. 
(3) Дейностите за повишаване на квалификацията на регионално ниво се планират и организират от регионалното управление на образованието, което разработва годишен план за квалификация на педагогическите специалисти като част от годишния план в съответствие с приоритетните области за продължаващата квалификация, с националната и регионалната политика и съобразно потребностите от квалификация на педагогическите специалисти в съответния регион.
(4) Дейностите за повишаване на квалификацията на училищно  ниво се планират и организират от СУ „Св.Св.Кирил и Методий” – град Антоново, което разработва план за квалификация на педагогическите специалисти като част от годишния план в съответствие с приоритетните области за продължаващата квалификация, с националната, регионалната политика и училищната политика  съобразно потребностите от квалификация на педагогическите специалисти в СУ „Св.Св.Кирил и Методий” – град Антоново.
Чл. 4. (1) Квалификацията на педагогическите специалисти в зависимост от потребностите, целите и съдържанието на обученията е: 
1. въвеждаща - за адаптиране в образователната среда и за методическо и организационно подпомагане и е задължителна за педагогическите специалисти, които: 
а) са постъпили за първи път на работа в системата на предучилищното и училищното образование; 
б) са назначени на нова длъжност, включително по управление на институцията;
в) заемат длъжност след прекъсване на учителския си стаж за повече от две учебни години; 
г) ще прилагат нови или променени учебни планове и учебни програми в училищата и програмни системи в предучилищното образование. 
2. продължаваща - за непрекъснато професионално и личностно усъвършенстване, за кариерно развитие и успешна реализация чрез периодично актуализиране и допълване на знанията, уменията и компетентностите: 
а) по учебни програми за съответния учебен предмет или програмни системи;
б) по професионалния профил на педагогическия специалист; 
в) за развитие на умения за преподаване по ключовите компетентности; 
г) за познаване и прилагане на иновативни подходи в образователния процес; 
д) за кариерно ориентиране и консултиране на учениците; 
е) за организационни и консултативни умения; 
ж) за управление на институцията и работа със заинтересовани страни; 
з) за участие в проучвания, изследователска и творческа дейност; 
и) за придобиване на по-висока професионално-квалификационна степен; 
й) за придобиване на нова или допълнителна професионална квалификация или специализация. 
(2) Въвеждащата квалификация може да се организира в рамките на вътрешноинституционалната квалификация. Директорът на училището определя наставник в срок до два месеца от встъпването в учителска длъжност на педагогическия специалист по чл. 4, ал. 1, т. 1, букви "а" - "г". Наставникът подкрепя новоназначения учител в процеса на адаптирането му към учителската професия и го подпомага методически и/или административно при изпълнението на задълженията му като класен ръководител и др. 
(3) Продължаващата квалификация по чл. 4, ал. 1, т. 2, букви а) - з) се осъществява от висши училища, научни организации, специализирани обслужващи звена или обучителни организации, чиито програми са одобрени от министъра на образованието и науката или от оправомощено от него длъжностно лице. 
(4) Продължаващата квалификация по ал. 1, т. 2, букви и) и й) се провежда само от висши училища. 
Чл. 5. Педагогическите специалисти са длъжни да повишават квалификацията си:
1. По програми на организациите по чл. 2, ал. 1 - в не по-малко от 48 академични часа за всеки период на атестиране; 
2. В рамките на вътрешноинституционалната квалификация - в не по-малко от 16 академични часа годишно за всеки педагогически специалист. 
Чл. 6. Организационни форми са: 
1. за продължаващата квалификация: 
а) курсове, семинари, тренинги, школи, практикуми, лектории, уебинари; 
б) специализации, свързани с методическата, педагогическата, психологическата подготовка на педагогическите специалисти, с конкретна предметна област или с управление на образованието; 
в) професионално-педагогическа специализация по чл. 60, ал. 1, т. 2; 
г) майсторски клас като интерактивна форма на обучение на учители-новатори чрез представяне на педагогическите им постижения, споделяне на положителен професионален опит, обсъждане на актуални тенденции и прилагане на иновативни технологии и практики; 
д) форуми (научно-практически конференции, пленери, кръгли маси) за представяне на резултати от проучвания, изследователска и творческа дейност, за професионална изява и представяне на добри, иновативни практики или постижения; 
2. за вътрешноинституционалната квалификация: 
а) лектории, вътрешноинституционални дискусионни форуми; 
б) открити практики, методическо подпомагане, презентации на творчески проекти; 
в) резултати и анализи на проведени педагогически изследвания и постижения; г) споделяне на иновативни практики. 
Чл. 7. Квалификационна форма за педагогически специалисти има право да организира всеки педагогически специалист или директора в СУ „Св.Св.Кирил и Методий” – град Антоново

ІІ. РЕД ЗА ПРОВЕЖДАНЕ НА КВАЛИФИКАЦИОННАТА ФОРМА

Чл.8 Организатор на квалификационната форма: 
1.Проучва интересите и потребностите на целевата група, с която ще се проведе квалификацията. Начинът на проучване е по преценка на  директора
2.Предлага за планиране в плана на СУ „Св.Св.Кирил и Методий” – град Антоново съответната квалификационна форма.
3. Уведомява писмено директора на СУ „Св.Св.Кирил и Методий” – град Антоново за предстоящата квалификация и създава  необходимата  организация по участието и осигуряване на заместването на педагогическите специалисти. 
4.Осигурява  съвместно с  директора - обучител, място на обучението, необходимо оборудване и материали за провеждане на квалификационната форма. 
5. Изготвя и предоставя за попълване от педагогическите специалисти Присъствен списък по образец. 
6.Изготвя и предоставя за попълване от педагогическите специалисти в края на квалификацията Анкетни карти с цел установяване степента им на удовлетвореност. По преценка на организатора анкетите може да се предоставят за попълване в електронен формуляр. В случай, че обучаващата организация е анкетирала обучаемите, то организаторът изисква сканирани копия от анкетните карти или тяхното обобщение. 
7. В двуседмичен срок от провеждане на квалификацията изработва обобщение на попълнените анкетни карти и кратка информация за проведената форма (по образец). 
8. В същия срок цялата документация по проведената квалификационна форма се предава за съхранение на директора, отговарящ за квалификацията на педагогическите специалисти.
Чл.9 Служителят, отговарящ за квалификацията на педагогическите специалисти, съгласно Заповед на директора  на СУ „Св.Св.Кирил и Методий” – град Антоново: 
1.Изисква от педагогическите специалисти  не по-късно от края на м. октомври на съответната година изработване/актуализиране на Правила за организирането и провеждането на вътрешноинституционалната квалификация и за отчитането на участието на педагогическите специалисти в предлаганите форми за повишаване на квалификацията (чл. 44, ал. 5, т. 5 от Наредба №15 от 22 юли 2019 г. за статута и професионалното развитие на учителите, директорите и другите педагогически специалисти). 
2.Изработва образец на Присъствен списък на участниците в квалификационната форма, образец на Анкетна карта и образец на Информация за проведена квалификационна форма, организирана СУ „Св.Св.Кирил и Методий” – град Антоново. 
3. Документацията се съхранява от директора, организатор на квалификационната форма, със срок на съхранение 2 години. 
4.При необходимост изисква от директора и обобщава информация, свързана с квалификацията на педагогическите специалисти. 
5.Въз основа на анализите и обобщенията, направени от директора на квалификационните форми изготвя информация за квалификационната дейност на СУ „Св.Св.Кирил и Методий” – град Антоново, която да влезе като част от годишния доклад-анализ на училището. 
Чл.10.Изпълнението на процеса по организиране, провеждане, отчитане и съхранение на документацията, касаеща квалификацията на педагогическите специалисти, се контролира от Директора на СУ „Св.Св.Кирил и Методий” – град Антоново.

ІІІ. ЗАКЛЮЧИТЕЛНИ РАЗПОРЕДБИ. 

Чл. 11. Настоящите вътрешни правила за организиране на квалификационни форми за педагогически специалисти от СУ „Св.Св.Кирил и Методий” – град Антоново са разработени на основание Наредба №15 от 22 юли 2019 г. за статута и професионалното развитие на учителите, директорите и другите педагогически специалисти. 
Чл. 12. Образците на документите по чл. 9, т. 3 се изработват за улеснение на организатора на квалификационната форма. Реквизитите в тях нямат задължителен характер.
Условия и ред 
за организация и провеждане на вътрешноинстититуционалната квалификация 

     Чл. 13. (1) Ред за осъществяване на вътрешноинституционалната квалификация:
      1. Председателят на МО в  СУ”Св.Св.Кирил и Методий”гр.Антоново изготвя покана (уведомление) до педагогическите специалисти за участие в организираната квалификация с фиксирани точни дата, място, тема, ръководител и часове на провеждане; (Приложение №1)
      2. Поканата е индивидуална  с имената и  с личен подпис на всеки участник в квалификацията.
     Чл. 14. (1) След провеждане на квалификационната форма, ръководителят на формата попълва карта в срок до 3 работни дни и я предава на директора на институцията за заверка и съхранение, заедно с пакета от пълната документация на проведената квалификация. (Приложение №2)
1. Картата се заверява от директора с подпис и печат и се съхранява от него в специално организирана папка за вътрешноинституционалната квалификация.
2. В картата задължително се отбелязва в рамките на колко академични часа е проведена квалификацията.
3. Пакетът от пълна документация на всяка проведена вътрешноквалификационна форма се съхранява в папка или класьор за вътрешната квалификация в институцията за всяка отделна учебна година. 
     Чл. 15. (1)Формите на вътрешноинституционална квалификация са обучения, семинари, открити уроци,  обмяната на добри практики чрез посещение в други училища от страната. 
(2) Отчитането на квалификационната форма чрез посещение  в друго училище  се удостоверява с карта, която включва:
1. Място на провеждане на квалификацията
2. Дата на провеждане на квалификацията
3. Начален и краен час на провеждането на квалификацията
4. Брой академични часове
5. Списък на участниците в квалификацията
6. Подпис и печат на директора на СУ”Св.Св.Кирил и Методий”гр.Антоново
7. Подпис и печат на директора на приемащото училище (Приложение №3)
Чл. 16. Организация на наставничество в институцията, при наличие на новоназначени и млади учители, съгласно разпоредбите на чл. 7, т. 1, чл. 35, ал. 1, чл. 38, ал. 1 и чл. 40 от Наредба №12/ 01.09.2016 г. за статута и професионалното развитие на учителите, директорите и другите педагогически   специалисти.
Изготвяне на заповед за наставничество от директора в двумесечен срок от встъпване в длъжност на младия/новоназначения учител; План-график от наставника, доклад от наставника в края на периода. За дейностите по наставничеството се оформя със картата по чл. 6, ал. 2.

IV. МЕХАНИЗЪМ ЗА ФИНАНСОВА ПОДКРЕПА:  

Чл. 17. Средствата за квалификация на персонала се определят в началото на всяка календарна година и са в размер на 1,2 % от годишния ФРЗ. 
 Чл. 18. Вътрешноучилищната квалификационна дейност се финансира от бюджета на училището.  
Чл. 19. Финансирането на извънучилищната квалификационна дейност се осигурява в рамките на бюджета на училището, средства от проекти и програми за квалификационна дейност.  
Чл. 20. Когато сумата за определена квалификационна дейност на даден служител надвишава финансовият лимит за квалификация в училището, финансирането става с лично участие на служителя.  
Чл. 21. При наличие на изявено желание от определен учител за участие в квалификационен курс на собствени разноски, след съгласуване с директора на училището, да му се предоставя тази възможност.  
 


СЪГЛАСУВАН С

ПРЕДСЕДАТЕЛ НА СО КЪМ СБУ:_____________________
                                                                     / Донка Петрова /

ПРЕДСЕДАТЕЛ НА СО КЪМ КТ „ПОДКРЕПА”:______________________
                                                                                            / Сезгин Мустафов /

Приложение №1 към чл. 4, ал. 1, т. 1







Уважаеми колеги,

Имам  удоволствието да Ви поканя да участвате във 
вътрешноинституционална квалификация, на тема: 
Стратегии и практики за подобряване на образователния процес в 
училище – споделяне на иновативни практики
Дата:29 октомври 2025 г,  
час на провеждане: 13,00  до 18,00 часа – присъствено

място-ОбУ „Петко Рачев Славейков“ – село Джулюница 
с ръководител: Даниела Христова – директор на ОбУ „Петко Рачев 
Славейков“ – село Джулюница 

С   уважение ,
Иванка Христова - Риджакова
Директор на СУ „Св.св. Кирил и Методий”

КАРТА
за отчитане на вътрешноинституционална квалификация
за учебната 2024/2025 година


	
Тема на квалификационната форма
	Стратегии и практики за подобряване на образователния процес в училище 

	Организационна форма на предлаганата квалификация
	Споделяне на иновативни практики

	Дата на провеждане
	29 октомври 2025 година 

	Място на ровеждане
	ОбУ“Петко Рачев Славейков“ – с. Джулюница

	Време на провеждане в астрономически часове и минути
	13,00 часа – 18,00 часа

	
	

	
	

	Работни материали
	Презентации, наблюдение на открит урок

	Място, където се съхранява документацията от проведената квалификационна форма
	Кабинет на директора

	Ръководител/отговорник за провеждане на квалификационната форма
	Директор на СУ“Св.св.Кирил и Методий “ и Директор на ОбУ“Петко Рачев  Славейков“ – село Джулюница

	Участници – общ брой
	19



Потвърдил верността на вписаните данни:                           Дата: 29 октомври 2025 г.


Директор на СУ”Св.Св.Кирил и Методий”

КАРТА
за отчитане на вътрешноинституционална квалификация при обмяна на добри практики чрез посещение на място в други училища


	1. Място на провеждане на квалификацията
	ОбУ“Петко Рачев Славейков“ – с. Джулюница

	2. Дата на провеждане на квалификацията
	29 октомври 2025 година

	3. Начален и краен час на провеждането на квалификацията
	13,00 часа – 18,00 часа 

	4. Брой академични часове
	7 часа 

	5. Списък на участниците в квалификацията
	19 педагогически специалисти

	6. Подпис и печат на директора на СУ „Св.Св.Кирил и Методий ”
	

	7. Подпис и печат на директора на приемащото училище в 

